pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.ยุติธรรม​ หารือร่วมกับผู้แทน​แอมเนสตี้ฯ​ ฮิวแมนไรตส์วอตช์ ศูนย์ทนายความเพื่อสิทธิมนุษยชน และเครือข่ายภาคประชาสังคม​ เพื่อขับเคลื่อนการดำเนินงานด้านสิทธิมนุษยชน
วันศุกร์ที่ 6 ตุลาคม 2566
06/10/2566
รมว.ยุติธรรม​ หารือร่วมกับผู้แทน​แอมเนสตี้ฯ​ ฮิวแมนไรตส์วอตช์ ศูนย์ทนายความเพื่อสิทธิมนุษยชน และเครือข่ายภาคประชาสังคม​ เพื่อขับเคลื่อนการดําเนินงานด้านสิทธิมนุษยชน
รมว.ยุติธรรม​ หารือร่วมกับผู้แทน​แอมเนสตี้ฯ​ ฮิวแมนไรตส์วอตช์ ศูนย์ทนายความเพื่อสิทธิมนุษยชน และเครือข่ายภาคประชาสังคม​ เพื่อขับเคลื่อนการดําเนินงานด้านสิทธิมนุษยชน
ในวันพฤหัสบดีที่​ ๕​ ตุลาคม​ ๒๕๖๖​ เวลา​ ๑๔.๓๐​ น.​ ณ​ ห้องประชุม​ ๑๑-๓​ อาคารกระทรวงยุติธรรม​ พันตํารวจเอก​ ทวี สอดส่อง รัฐมนตรีว่าการกระทรวงยุติธรรม พร้อมด้วย นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม นางสาวเอมอร เสียงใหญ่ ผู้ตรวจราชการกระทรวงยุติธรรม นางสาวศิริประกาย วรปรีชา รองอธิบดีกรมพินิจและคุ้มครองเด็กและเยาวชน นายชาญ วชิรเดช รองอธิบดีกรมราชทัณฑ์ นางสาวชลธิช ชื่นอุระ ผู้อํานวยการสํานักส่งเสริมข้อกําหนดกรุงเทพและการปฏิบัติต่อผู้กระทําความผิด สถาบันเพื่อการยุติธรรมแห่งประเทศไทย คณะผู้บริหาร​ และเจ้าหน้าที่กระทรวงยุติธรรม ได้ประชุมหารือร่วมกับผู้แทนจากองค์กร Amnesty International ประเทศไทย นําโดย นาง​ปิยนุช โคตรสาร ผู้อํานวยการองค์กร Amnesty International ประเทศไทย องค์กร Huan Rights Watch นําโดย​ นายสุณัย ผาสุข ที่ปรึกษา Human Rights Watch ประจําประเทศไทย คณะเจ้าหน้าที่จากศูนย์ทนายความเพื่อสิทธิมนุษยชน และเครือข่ายภาคประชาสังคม เกี่ยวกับการดําเนินงานด้านสิทธิมนุษยชนในหลายมิติ อาทิ การขับเคลื่อนพระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ. ๒๕๖๕ การรับรองเสรีภาพในการแสดงออกและการชุมนุมโดยสงบ การจัดการสถานการณ์ชุมนุม การดําเนินคดีต่อเด็กและเยาวชน การปฏิรูปเรือนจําและการปฏิบัติต่อผู้ต้องขัง สิทธิในการประกันตัว รวมถึงข้อห่วงกังวลต่อการบังคับใช้พระราชกําหนดการบริหารราชการในสถานการณ์ฉุกเฉินฯ เป็นต้น
ทั้งนี้​ ในการประชุมฯ ดังกล่าว รัฐมนตรีว่าการกระทรวงยุติธรรม พร้อมด้วยคณะผู้บริหาร และเจ้าหน้าที่กรมคุ้มครองสิทธิและเสรีภาพ กรมราชทัณฑ์ กรมพินิจและคุ้มครองเด็กและเยาวชน ได้ร่วมกันตอบข้อซักถาม และให้ข้อมูลเกี่ยวกับพัฒนาการการดําเนินงานในมิติต่างๆ รวมทั้งยืนยันความตั้งใจจริงในการประสานการดําเนินงานร่วมกับทุกภาคส่วนเพื่อยกระดับสิทธิมนุษยชนของประเทศไทยให้เป็นไปตามมาตรฐานสากลต่อไป
รัฐบาลไทย-ข่าวทำเนียบรัฐบาล-รมว.ธรรมนัส ลงพื้นที่พบปะพี่น้องเกษตรกรในพื้นที่ จ.กำแพงเพชร รับฟังปัญหา พร้อมหารือแนวทางแก้ไขโดยเร็ว
วันศุกร์ที่ 6 ตุลาคม 2566
รมว.ธรรมนัส ลงพื้นที่พบปะพี่น้องเกษตรกรในพื้นที่ จ.กําแพงเพชร รับฟังปัญหา พร้อมหารือแนวทางแก้ไขโดยเร็ว
รมว.ธรรมนัส ลงพื้นที่พบปะพี่น้องเกษตรกรในพื้นที่ จ.กําแพงเพชร รับฟังปัญหา พร้อมหารือแนวทางแก้ไขโดยเร็ว
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่พบปะพี่น้องเกษตรกรสมาชิกสมาคมชาวไร่อ้อย เพื่อรับฟังข้อเสนอ ปัญหา อุปสรรค หารือแนวทางการแก้ไขปัญหาในพื้นที่จังหวัดกําแพงเพชร ณ สมาคมชาวไร่อ้อยเขต 6 กําแพงเพชร ว่า จังหวัดกําแพงเพชร มีทําเลที่ตั้งที่มีศักยภาพเหมาะสมกับการเกษตร โดยมีแม่น้ําต้นทุนสายหลักคือแม่น้ําปิง ไหลผ่านจังหวัด 104 กิโลเมตร มีพื้นที่ชลประทาน 1.45 ล้านไร่ เหมาะแก่การทําเกษตรกรรม รวมทั้งมีพืชเศรษฐกิจที่สําคัญของจังหวัด ได้แก่ ข้าว มันสําปะหลัง อ้อยโรงงาน และมีกล้วยไข่ที่เป็นอัตลักษณ์ของจังหวัดด้วย
นอกจากนี้ ในเรื่องปัญหาของพี่น้องเกษตรกร ไม่ว่าจะเป็นปัญหาแหล่งน้ํา ที่ดินทํากิน เรื่องราคาสินค้าเกษตร เช่น อ้อย มันสําปะหลัง เป็นต้น และปัญหาฝุ่น PM 2.5 จากการเผาอ้อย ทางกระทรวงเกษตรฯ ได้รับทราบและพร้อมทํางาน จัดทําแผนการดําเนินงานอย่างเร่งด่วน เพื่อยกระดับภาคการเกษตรในพื้นที่จังหวัดกําแพงเพชร ที่มีวัตถุประสงค์สําคัญที่ในการ“พัฒนาศักยภาพเกษตรปลอดภัย สนับสนุนการใช้พลังงานทดแทน สร้างมูลค่าเพิ่มด้วยนวัตกรรมและเทคโนโลยี ”
ในโอกาสนี้ รมว.เกษตรฯ ยังได้มอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) เอกสารการทําประโยชน์ และการปรับปรุงบํารุงดิน ข้าวสาร ถุงยังชีพ พันธ์ุปลา และพันธ์ุพืชผักให้แก่พี่น้องเกษตรกร
รัฐบาลไทย-ข่าวทำเนียบรัฐบาล-ภาคอีสานเฮ “กรุงไทย” จัดเต็มโปรโมชัน“สินเชื่อ-เงินฝาก” ม่วนซื่นในงาน MONEY EXPO อุดรธานี 6-8 ต.ค.นี้
วันศุกร์ที่ 6 ตุลาคม 2566
06/10/2566
ภาคอีสานเฮ “กรุงไทย” จัดเต็มโปรโมชัน“สินเชื่อ-เงินฝาก” ม่วนซื่นในงาน MONEY EXPO อุดรธานี 6-8 ต.ค.นี้
ธ.กรุงไทยร่วมงาน “มหกรรมการเงิน อุดรธานี  ครั้งที่ 10” (MONEY EXPO UDONTHANI 2023) ภายใต้แนวคิด “Growing Together for Sustainability เคียงข้างไทย สู่ความยั่งยืน” ระหว่างวันที่  6 - 8 ต.ค.2566 ที่อุดรธานีฮอลล์ ชั้น 4 ศูนย์การค้าเซ็นทรัลอุดร จ.อุดรธานี
ธนาคารกรุงไทย มุ่งมั่นพัฒนาผลิตภัณฑ์และบริการทางการเงินที่ทันสมัย เพื่อตอบโจทย์ลูกค้าทุกกลุ่มและยกระดับคุณภาพชีวิตคนไทยให้ดีขึ้นในทุกวัน จัดเต็มโปรโมชันทางการเงินเข้าร่วมงาน “มหกรรมการเงิน อุดรธานี ครั้งที่ 10” (MONEY EXPO UDONTHANI 2023) ภายใต้แนวคิด “Growing Together for Sustainability เคียงข้างไทย สู่ความยั่งยืน” ระหว่างวันที่ 6 - 8 ตุลาคม 2566 ที่อุดรธานีฮอลล์ ชั้น 4 ศูนย์การค้าเซ็นทรัลอุดร จ.อุดรธานี
ภายในงาน ธนาคารคัดสรรผลิตภัณฑ์และบริการสุดพิเศษ ได้แก่ สินเชื่อ SME ไซส์เล็ก ดอกเบี้ยเริ่มต้น 4% ต่อปี วงเงินกู้สูงสุด 3 ล้านบาท ไม่ต้องใช้หลักทรัพย์ค้ําประกัน เพื่อช่วยเสริมสภาพคล่องลูกค้าธุรกิจ สินเชื่อ SME วงเงินสูง×3 รับวงเงินสูงสุด 3 เท่าของมูลค่าหลักประกัน สูงสุด 20 ล้านบาท อัตราดอกเบี้ยเริ่มต้น MRR+2.5% ต่อปี ผ่อนนานสูงสุด 7 ปี นอกจากนี้ ยังสนับสนุนลูกค้าบุคคลเข้าถึงแหล่งเงินทุน ผ่านสินเชื่อกรุงไทย Smart Money สําหรับผู้มีรายได้ประจําแต่ไม่มีบัญชีเงินเดือนกับธนาคาร วงเงินกู้สูงสุด 5 เท่าของรายได้ ผ่อนนาน 5 ปี โดยไม่ต้องมีหลักประกัน
สําหรับผลิตภัณฑ์ส่งเสริมความมั่นคงในชีวิต ได้แก่ สินเชื่อกรุงไทยบ้านให้เงิน เปลี่ยนหลักทรัพย์ให้เป็นเงินก้อนโตได้ง่าย ดอกเบี้ยเริ่มต้น 6.07% วงเงินกู้สูงสุด 20 ล้านบาท ผ่อนนานสูงสุด 30 ปี สินเชื่อที่อยู่อาศัย สําหรับผู้ซื้อทรัพย์สินพร้อมขาย (NPA) อัตราดอกเบี้ยต่ํา ฟรีค่าธรรมเนียมการประเมินราคาหลักทรัพย์ค้ําประกัน พร้อม Krungthai NPA เหมาเหมา ซื้อทรัพย์ราคาพิเศษ เมื่อซื้อตั้งแต่ 3 รายการขึ้นไป
ส่วนโปรโมชันที่สนับสนุนการออม ได้แก่ เงินฝากปลอดภาษี Krungthai ZERO TAX MAX ดอกเบี้ย 2.30% ต่อปี เงินฝาก Krungthai NEXT Savings เปิดบัญชีง่ายๆ ผ่านแอปพลิเคชัน Krungthai NEXT ดอกเบี้ย 1.50% ต่อปี เงินฝากประจําพิเศษ 14 เดือน ดอกเบี้ย 2.0% เงินฝากประจํา 36 เดือน ดอกเบี้ย 2.65% และจัดโปรพิเศษสําหรับลูกค้าที่สมัครบัตรเดบิตกรุงไทย รับ 2 ต่อ ฟรีค่าธรรมเนียมออกบัตร และรับส่วนลดค่าธรรมเนียมปีแรก รวมมูลค่า 200 บาท เมื่อสมัครผ่านแอปพลิเคชัน Krungthai NEXT และกรอกโค้ด EXPO
รัฐบาลไทย-ข่าวทำเนียบรัฐบาล-“ไชยา” ร่วมติดตามนายกรัฐมนตรี ลงพื้นที่ตรวจเยี่ยมสถานการณ์อุทกภัย จ.อุบลราชธานี
วันศุกร์ที่ 6 ตุลาคม 2566
“ไชยา” ร่วมติดตามนายกรัฐมนตรี ลงพื้นที่ตรวจเยี่ยมสถานการณ์อุทกภัย จ.อุบลราชธานี
“ไชยา” ร่วมติดตามนายกรัฐมนตรี ลงพื้นที่ตรวจเยี่ยมสถานการณ์อุทกภัย จ.อุบลราชธานี
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังติดตามนายกรัฐมนตรี (นายเศรษฐา ทวีสิน) ลงพื้นที่ตรวจราชการและติดตามสถานการณ์อุทกภัยในพื้นที่จังหวัดอุบลราชธานี พร้อมมอบสิ่งของช่วยเหลือประชาชน ณ สํานักชลประทานที่ 7 อําเภอเมืองอุบลราชธานี จังหวัดอุบลราชธานี โดยมี ดร.ทวีศักดิ์ ธนเดโชพล รองอธิบดีกรมชลประทาน นายศุภศิษย์ กอเจริญยศ ผู้ว่าราชการจังหวัดอุบลราชธานี และผู้เกี่ยวข้อง เข้าร่วม ณ สํานักชลประทานที่ 7 อําเภอเมืองอุบลราชธานี จังหวัดอุบลราชธานี ว่า จากสถานการณ์อุทกภัยบริเวณพื้นที่ภาคตะวันออกเฉียงเหนือ มีฝนตกหนักอย่างต่อเนื่อง ส่งผลให้ปริมาณน้ําในแม่น้ํา สายหลักเพิ่มสูงขึ้น โดยเฉพาะในพื้นที่ลุ่มน้ําชี-มูล (ข้อมูล ณ วันที่ 6 ต.ค. 66) ที่สถานีวัดน้ํา (แม่น้ํามูล) M.7 อ.เมืองอุบลราชธานี มีระดับน้ําเพิ่มขึ้นจากเมื่อวานเล็กน้อย มีปริมาณน้ําไหลผ่าน 2,686 ลบ.ม./วินาที โดยแนวโน้มสถานการณ์น้ํายังทรงตัว
ทั้งนี้ กระทรวงเกษตรฯ โดย สํานักงานชลประทานที่ 7 กรมชลประทาน ได้ติดตั้งเครื่องสูบน้ําขนาด 8 นิ้ว บริเวณประตูระบายน้ําวัดเสนาวงศ์ ชุมชนท่าบ่งมั่ง อ.วารินชําราบ จํานวน 2 เครื่อง และบริเวณประตูระบายน้ําท่ากอไผ่ ชุมชนท่ากอไผ่ อ.วารินชําราบ จํานวน 2 เครื่อง รวมทั้งร่วมบูรณาการกับหน่วยงานที่เกี่ยวข้อง เร่งเสริมแนวกระสอบทรายกว่า 10,000 ใบ และยังได้จัดเตรียมเครื่องผลักดันน้ําจํานวน 100 เครื่อง ไว้ที่บริเวณสะพานข้ามแม่น้ํามูล อ.พิบูลมังสาหาร เพื่อเร่งการระบายน้ําลงสู่แม่น้ําโขงให้เร็วยิ่งขึ้น
ในโอกาสนี้ รัฐมนตรีช่วยว่าการกระทรวงเกษตรและสหกรณ์ ได้รับฟังปัญหาความเดือดร้อนจากพี่น้องชาวอุบลราชธานี พร้อมฟังรายงานสถานการณ์น้ํา ณ แก่งสะพือ ต.พิบูล อ.พิบูลมังสาหาร ด้วย
รัฐบาลไทย-ข่าวทำเนียบรัฐบาล-​กระทรวงแรงงาน โชว์ผลงานกองทุนรับงานไปทำที่บ้าน ปล่อยกู้ 67 ล้านบาท เติมทุนแรงงานนอกระบบ
วันศุกร์ที่ 6 ตุลาคม 2566
06/10/2566
​กระทรวงแรงงาน โชว์ผลงานกองทุนรับงานไปทําที่บ้าน ปล่อยกู้ 67 ล้านบาท เติมทุนแรงงานนอกระบบ
กระทรวงแรงงาน โดยกรมการจัดหางาน เผยให้กู้เงินกองทุนเพื่อผู้รับงานไปทําที่บ้าน ช่วยแรงงานนอกระบบที่เป็นผู้รับงานไปทําที่บ้านแล้ว 601 ราย เป็นเงิน 67,346,000 บาท
นางสาวบุณยวีร์ ไขว้พันธุ์ รองอธิบดี รักษาราชการแทนอธิบดีกรมการจัดหางาน เปิดเผยว่า กรมการจัดหางานมีกองทุนเพื่อผู้รับงานไปทําที่บ้านที่มีลักษณะเป็นเงินกองทุนหมุนเวียน สําหรับให้ผู้รับงานไปทําที่บ้านกู้ยืมไปซื้อวัตถุดิบ อุปกรณ์การผลิต หรือขยายการผลิตเพื่อสร้างอาชีพ สร้างรายได้ โดยดําเนินการช่วยเหลือแรงงานนอกระบบทั่วประเทศ ซึ่งเป็นผู้รับงานไปทําที่บ้านที่จดทะเบียนกับกรมการจัดหางาน ตั้งแต่ปี พ.ศ. 2548 จนถึงปัจจุบัน ทั้งสิ้น 601 ราย แบ่งเป็น 564 กลุ่ม 37 คน เป็นเงิน 67,346,000 บาท โดยในปีงบประมาณ พ.ศ. 2566 มีการยื่นขอกู้แล้ว จํานวน 27 ราย แบ่งเป็น 26 กลุ่ม 1 คน เป็นเงิน 4,980,000 บาท
นางสาวบุณยวีร์ กล่าวเพิ่มเติมว่า สําหรับผู้ที่ต้องการกู้เงินจากกองทุนฯ ต้องเป็นผู้รับงานไปทําที่บ้านที่จดทะเบียนไว้กับกรมการจัดหางาน ซึ่งเป็นได้ทั้งบุคคล หรือกลุ่มบุคคล ที่มีผลการดําเนินการและมีรายได้จากการรับงานไปทําที่บ้าน หรือมีหลักฐานการรับงานไปทําที่บ้านจากผู้จ้างงาน โดยประเภทบุคคลต้องมีทรัพย์สินหรือเงินทุนไม่น้อยกว่า 5,000 บาท วงเงินกู้ไม่เกิน 50,000 บาท ระยะเวลาชําระคืนภายใน 2 ปี ส่วนประเภทกลุ่มบุคคลต้องมีผู้นํากลุ่มและสมาชิกกลุ่มกู้ร่วมกันไม่น้อยกว่า 5 คน กรณีวงเงินกู้ 200,000 บาท และกรณีวงเงินกู้ 300,000 บาท สมาชิกกู้ร่วม 6 คนขึ้นไป มีทรัพย์สินหรือเงินทุนในการดําเนินกิจกรรมของกลุ่มรวมกันไม่น้อยกว่า 10,000 บาท วงเงินกู้สูงสุด 300,000 บาท ระยะเวลาชําระคืนภายใน 5 ปี
ทั้งนี้ ผู้ที่สนใจสามารถยื่นคําขอจดทะเบียน ณ สํานักงานจัดหางานกรุงเทพมหานครพื้นที่ 1-10 หรือสํานักงานจัดหางานจังหวัดในท้องที่ที่ผู้รับงานไปทําที่บ้านได้จดทะเบียนไว้กับกรมการจัดหางาน ศึกษารายละเอียดเพิ่มเติมได้ที่เว็บไซต์กองส่งเสริมการมีงานทํา doe.go.th/vgnew หรือติดต่อสอบถามได้ที่กองส่งเสริมการมีงานทํา กรมการจัดหางาน กระทรวงแรงงาน โทร. 02 245 1317 หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-“สุริยะ” สั่งหน่วยงานให้บริการขนส่งสาธารณะ “บก-น้ำ-ราง-อากาศ” เข้มงวดด้านความปลอดภัย ตั้งแต่ทางเข้าอาคาร - สถานี จัดเจ้าหน้าที่อำนวยความสะดวกประชาชน
วันศุกร์ที่ 6 ตุลาคม 2566
“สุริยะ” สั่งหน่วยงานให้บริการขนส่งสาธารณะ “บก-น้ํา-ราง-อากาศ” เข้มงวดด้านความปลอดภัย ตั้งแต่ทางเข้าอาคาร - สถานี จัดเจ้าหน้าที่อํานวยความสะดวกประชาชน
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า ได้สั่งการให้ทุกหน่วยงานที่ให้บริการด้านระบบการขนส่งสาธารณะทั้งทางบก ทางน้ํา ทางราง และทางอากาศ เข้มงวดด้านความปลอดภัย และอํานวยความสะดวกให้กับผู้โดยสารในทุกมิติ เนื่องจากมีผู้ใช้บริการในแต่ละสถานที่เป็นจํานวนมาก
ทั้งนี้ ได้จัดให้มีเจ้าหน้าที่รักษาความปลอดภัย คอยดูแลและตรวจตราความสงบเรียบร้อย รวมทั้งพิจารณาหากมีความจําเป็นต้องติดตั้งเครื่องเอกซเรย์วัตถุอันตรายหรืออาวุธ บริเวณด้านหน้าทางเข้าอาคารหรือสถานี และเตรียมความพร้อมให้ความช่วยเหลือประชาชนทันทีหากเกิดกรณีฉุกเฉิน อย่างไรก็ตาม ขอความร่วมมือประชาชน เมื่อพบความผิดปกติหรือสงสัย โปรดแจ้งเจ้าหน้าที่บริเวณดังกล่าวและสามารถแจ้งหรือขอรับความช่วยเหลือได้ที่ สายด่วน 1356 กระทรวงคมนาคม
สําหรับกรณีที่กรมอุตุนิยมวิทยาระบุว่า จากอิทธิพลร่องมรสุมและหย่อมความกดอากาศต่ําที่พาดผ่านประเทศไทย โดยขอให้เฝ้าระวังฝนตกต่อเนื่องและฝนตกหนักจากอิทธิพลดังกล่าว โดยในช่วงวันที่ 5 - 9 ตุลาคม 2566 บริเวณภาคเหนือ ภาคตะวันออกเฉียงเหนือ ภาคกลาง (กรุงเทพมหานคร และปริมณฑล) และภาคตะวันออก ในช่วงวันที่ 10 - 14 ตุลาคม 2566 ส่งผลให้ระยะนี้อากาศมีความแปรปรวนสูงนั้น
นายสุริยะ จึงรุ่งเรืองกิจ กล่าวว่า จากอิทธิพลร่องมรสุมและหย่อมความกดอากาศต่ําดังกล่าว ได้สั่งการให้หน่วยงานที่เกี่ยวข้องดําเนินการตามแผนป้องกันสาธารณภัยอย่างเคร่งครัด โดยเตรียมความพร้อมในการป้องกัน การฟื้นฟู และการเยียวยาหลังสถานการณ์คลี่คลายในทุกมิติ นอกจากนี้ ให้เฝ้าระวังตลอด 24 ชั่วโมง เพื่อเตรียมความพร้อมให้ความช่วยเหลือประชาชนที่ได้รับผลกระทบอย่างทันท่วงที รวมทั้งให้หน่วยงานที่เกี่ยวข้องรายงานผลการดําเนินงานต่อกระทรวงฯ ทุกวัน และประชาสัมพันธ์การดําเนินงานให้ประชาชนรับทราบด้วย
ทั้งนี้ ประชาชนผู้ประสบเหตุอุทกภัย สามารถขอรับการช่วยเหลือจากกระทรวงฯ และหน่วยงานในสังกัดได้ที่สายด่วน 1356 : กระทรวงคมนาคม สายด่วน 1586 : กรมทางหลวง สายด่วน 1146 :กรมทางหลวง สายด่วน 1690 : การรถไฟแห่งประเทศไทย และสายด่วน 1199 : กรมเจ้าท่า (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รัฐมนตรีเกษตรฯ ลุยขับเคลื่อนและพัฒนาพื้นที่บึงบอระเพ็ดด้วยตัวเองเน้นย้ำต้องทำงานแบบบูรณาการ
วันศุกร์ที่ 6 ตุลาคม 2566
รัฐมนตรีเกษตรฯ ลุยขับเคลื่อนและพัฒนาพื้นที่บึงบอระเพ็ดด้วยตัวเองเน้นย้ําต้องทํางานแบบบูรณาการ
รัฐมนตรีเกษตรฯ ลุยขับเคลื่อนและพัฒนาพื้นที่บึงบอระเพ็ดด้วยตัวเองเน้นย้ําต้องทํางานแบบบูรณาการ หวังเป็นแหล่งน้ําสําคัญในการเก็บกักน้ําในฤดูน้ําแล้งและเป็นแหล่งหน่วงน้ําใช่ช่วงฤดูน้ําหลากก่อนไหลลงแม่น้ําสายหลัก
ร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ติดตามแผนพัฒนาบึงบอระเพ็ดและการเตรียมความพร้อมในการรับมือภัยแล้งเอลนีโญ พร้อมพบปะราษฎรและรับฟังปัญหาด้านการเกษตร ณ บึงบอระเพ็ด ต.พระนอน อ.เมือง จ.นครสวรรค์
ในการนี้ รัฐมนตรีว่าการกระทรวงเกษตรและสหกรณ์ได้ให้แนวทางการบริหารจัดการน้ําเพิ่มเติมว่าต้องการพัฒนาให้บึงบอระเพ็ดสามารถเก็บกักน้ําให้ได้มากที่สุดโดยการเพิ่มพื้นที่ในการขุดลอกบึงบอระเพ็ดให้มากขึ้นรวมทั้งขุดลอกอ่างเก็บน้ําห้วยใหญ่ อ.ไพศาลี จ.นครสวรรค์ตามข้อเรียกร้องของประชาชนในพื้นที่เพื่อเป็นแหล่งเก็บกักน้ําในฤดูน้ําแล้งและเป็นแหล่งหน่วงน้ําใช่ช่วงฤดูน้ําหลากก่อนไหลลงแม่น้ําสายหลักโดยได้มีการประสานกับปลัดกระทรวงเกษตรทรัพยากรธรรมชาติและสิ่งแวดล้อมด้วยแล้ว
ทั้งนี้กระทรวงเกษตรฯโดยกรมชลประทานมีแผนพัฒนาและฟื้นฟูบึงบอระเพ็ดออกเป็น 4 ด้านได้แก่ด้านที่ 1 บริหารจัดการ/การเข้าใช้ประโยชน์ด้านที่ 2 การแก้แก้ไขปัญหาภัยแล้งและสร้างความมั่นคงด้านน้ําด้านที่ 3 คุณภาพตะกอนและรักษาระบบนิเวศและด้านที่ 4 การจัดการน้ําท่วมบรรเทาอุทกภัย
"พื้นที่ดังกล่าวยังไม่เคยมีการพัฒนาอย่างจริงจังเนื่องจากเป็นพื้นที่ที่อยู่ในการดูแลซ้ําซ้อมกันระหว่างจังหวัดนครสวรรค์กระทรวงทรัพยากรธรรมชาติและสิ่งแวดล้อมและกระทรวงเกษตรและสหกรณ์จึงต้องการลงมาขับเคลื่อนและพัฒนาพื้นที่ดังกล่าวด้วยตัวเองอย่างจริงจังโดยเน้นย้ําว่าทุกภาคส่วนต้องทํางานร่วมกันอย่างบูรณาการเพื่อให้เกิดประโยชน์กับเกษตรกรและประชาชนในจังหวัดนครสวรรค์มากที่สุด" ร้อยเอกธรรมนัสกล่าว
นอกจากนี้รัฐมนตรีว่าการกระทรวงเกษตรและสหกรณ์ยังได้ปล่อยพันธุ์สัตว์น้ําได้แก่ปลาตะเพียนทองขนาด 7 ชม. จํานวน 200,000 ตัวกุ้งก้ามกรามขนาด 2 - 3 ซม. ขนาด 200,000 ตัวปลาตะเพียนวัยอ่อน 2,000,000 ตัว (ปล่อยแบบ mobile hatcherry) และปลาชะโอนขนาด 5 - 10 ซม. จํานวน 500 ตัวพร้อมแจกเอกสารสิทธิเข้าทําประโยชน์ในที่ดิน (ส.ป.ก. 4-01) จํานวน 20 รายด้วย
รัฐบาลไทย-ข่าวทำเนียบรัฐบาล-​“คารม” เผย รัฐบาลมุ่งให้ปี 67 เป็นปีแห่งการขับเคลื่อนงานประกันสังคมให้เข้มแข็ง ให้เป็นที่ยอมรับ เชื่อมั่น และไว้วางใจจากลูกจ้าง ผู้ประกันตนและสังคม
วันศุกร์ที่ 6 ตุลาคม 2566
06/10/2566
​“คารม” เผย รัฐบาลมุ่งให้ปี 67 เป็นปีแห่งการขับเคลื่อนงานประกันสังคมให้เข้มแข็ง ให้เป็นที่ยอมรับ เชื่อมั่น และไว้วางใจจากลูกจ้าง ผู้ประกันตนและสังคม
​“คารม” เผย รัฐบาลมุ่งให้ปี 67 เป็นปีแห่งการขับเคลื่อนงานประกันสังคมให้เข้มแข็ง ให้เป็นที่ยอมรับ เชื่อมั่น และไว้วางใจจากลูกจ้าง ผู้ประกันตนและสังคม
วันที่ 6 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาลมุ่งยกระดับคุณภาพชีวิตแรงงานภายใต้แนวคิด “ทักษะดี มีงานทํา หลักประกันทางสังคมเด่น เน้นการขับเคลื่อนเศรษฐกิจ” โดยในปีงบประมาณ พ.ศ.2567 เป็นปีแห่งการขับเคลื่อนงานประกันสังคมให้เข้มแข็ง ให้เป็นที่ยอมรับ เชื่อมั่น และไว้วางใจจากลูกจ้าง ผู้ประกันตนและสังคมโดยรวม
นายคารม กล่าวว่า รัฐบาลโดยกระทรวงแรงงาน เดินหน้าปฏิบัติภารกิจของสํานักงานประกันสังคม เพื่อความคุณภาพชีวิตที่ดีขึ้นของลูกจ้าง ผู้ประกันตน ดังนี้
1. Micro Finance ลดหนี้ เติมทุน สร้างสุข เพื่อพัฒนาและยกระดับให้แรงงานมีคุณภาพชีวิตที่ดียิ่งขึ้น
2. กองทุนมั่นคง แรงงานมั่งคั่ง ประกันสังคมยั่งยืน โดยต้องบริหารจัดการอย่างมีประสิทธิภาพ โปร่งใส
และมีความยั่งยืน
3. Best e-Service ประกันสังคมยุคใหม่ สร้างความมั่นคง เพิ่มความมั่นใจ ยกระดับการให้บริการของสํานักงานประกันสังคม ผ่าน e-Service โดยการนําระบบ e-Claim มาใช้ในการให้บริการเบิก-จ่ายเงิน และอํานวยความสะดวกแก่ผู้ประกันตน
4. สร้างรากฐานเศรษฐกิจ พัฒนาคุณภาพชีวิตด้วยการคุ้มครองแรงงาน ปรับปรุงและพัฒนากฎหมายให้มีความเหมาะสมกับบริบทเศรษฐกิจและสังคมของประเทศ และสอดคล้องกับมาตรฐานสากล
5. การเพิ่มประสิทธิภาพระบบบริการทางการแพทย์ ยกระดับการให้บริการทางการแพทย์และการส่งเสริมสุขภาพ ป้องกันโรค แก่ลูกจ้าง ผู้ประกันตนโดยผู้ประกันตนต้องได้รับการบริการทางด้านสุขภาพอนามัย การรักษาพยาบาลที่ดีขึ้นกว่าเดิม
6. จัดทําสิทธิประโยชน์ Package Premium สําหรับผู้ประกันตนมาตรา 40 เช่น เพิ่มสิทธิกรณีเจ็บป่วย ชดเชยรายได้ตามค่าแรงขั้นต่ํา ค่าตอบแทนกรณีนอนรักษาตัวที่โรงพยาบาล โดยอาจยกระดับให้เท่ากับผู้ประกันตนมาตรา 39 รวมทั้งการจูงใจให้ผู้ประกันตนมาตรา 40 ส่งเงินสมทบอย่างต่อเนื่อง
“รัฐบาลมุ่งยกระดับความเป็นอยู่ที่ดีของพี่น้องผู้ใช้แรงาน ให้มีคุณภาพชีวิตที่ดีขึ้น พร้อมเดินหน้าผลักดัน นโยบายให้เป็นรูปธรรมโดยเร็ว ผ่านการทํางานอย่างบูรณาการเป็นหนึ่งเดียวกันทั้งระดับนโยบาย และระดับปฏิบัติ เพื่อผลักดันนโยบายรัฐบาลและนโยบายกระทรวงแรงงานให้เป็นเกิดผลสําเร็จ โดยยึดประโยชน์สูงสุดของลูกจ้าง ผู้ประกันตนเป็นหลัก” นายคารม กล่าว
รัฐบาลไทย-ข่าวทำเนียบรัฐบาล-ออมสินห่วงใยผู้ประสบภัยน้ำท่วม ออกมาตรการช่วยเหลือฟื้นฟูบรรเทาความเดือดร้อน ให้กู้ซ่อมบ้าน 100% ของการซ่อมแซม ดอกเบี้ยต่ำ ส่วนกู้ฉุกเฉิน 3 เดือนแรก ไม่ต้องผ่อน
วันศุกร์ที่ 6 ตุลาคม 2566
06/10/2566
ออมสินห่วงใยผู้ประสบภัยน้ําท่วม ออกมาตรการช่วยเหลือฟื้นฟูบรรเทาความเดือดร้อน ให้กู้ซ่อมบ้าน 100% ของการซ่อมแซม ดอกเบี้ยต่ํา ส่วนกู้ฉุกเฉิน 3 เดือนแรก ไม่ต้องผ่อน
จากสถานการณ์น้ําท่วมฉับพลันหลายจังหวัดทั่วประเทศช่วงปลายเดือน ก.ย.ที่ผ่านมา ธ.ออมสินออกมาตรการสินเชื่อเพื่อบรรเทาความเดือดร้อนแก่ผู้ประสบภัยพิบัติและผู้ประกอบการในพื้นที่ ด้วยวงเงินกู้ฉุกเฉิน ที่มีหลักเกณฑ์เงื่อนไขผ่อนปรน และอัตราดอกเบี้ยต่ํา
นายวิทัย รัตนากร ผู้อํานวยการธนาคารออมสิน เปิดเผยว่า จากสถานการณ์น้ําท่วมฉับพลันในหลายจังหวัดทั่วประเทศตั้งแต่ช่วงปลายเดือนกันยายนที่ผ่านมา โดยเฉพาะจังหวัดอุบลราชธานี ยโสธร ร้อยเอ็ด ขอนแก่น กาฬสินธุ์ ชัยภูมิ อํานาจเจริญ สุโขทัย กําแพงเพชร ลําพูน ระยอง เป็นต้น เบื้องต้นได้สั่งการให้ธนาคารออมสินในพื้นที่ออกเยี่ยมเยียนลูกค้าและประชาชนเพื่อให้กําลังใจ พร้อมให้ความช่วยเหลือ ล่าสุดได้นําถุงยังชีพและน้ําดื่มออกไปแจกจ่ายช่วยบรรเทาความเดือดร้อนเฉพาะหน้าในพื้นที่จังหวัดสุโขทัย กว่า 500 ครัวเรือน รวมถึงได้เตรียมความพร้อมให้ความช่วยเหลือในอีกหลายพื้นที่
นอกจากนี้ ได้ออกมาตรการสินเชื่อเพื่อบรรเทาความเดือดร้อนแก่ผู้ประสบภัยพิบัติและผู้ประกอบการในพื้นที่ ด้วยวงเงินกู้ฉุกเฉิน ที่มีหลักเกณฑ์เงื่อนไขผ่อนปรน และอัตราดอกเบี้ยต่ํา สําหรับซ่อมแซ่มที่อยู่อาศัย ซื้อสิ่งของจําเป็น ประกอบด้วย สินเชื่อเคหะ สําหรับลูกค้าเดิมหรือประชาชนทั่วไป ที่บ้านพัก/ที่อยู่อาศัยได้รับความเสียหายมีความจําเป็นต้องซ่อมแซม ให้กู้ 100% ของราคาประเมินในส่วนที่เสียหายและต้องการซ่อมแซม/ต่อเติม ดอกเบี้ยปีแรก 2.00% สินเชื่อบุคคลแก่ผู้ประสบภัยพิบัติ เพื่อเป็นค่าใช้จ่ายอเนกประสงค์ ซื้อสิ่งอํานวยความสะดวกภายในบ้านทดแทนที่ได้รับความเสียหาย วงเงินกู้สูงสุด 90% ของราคาประเมิน หรือรายละไม่เกิน 300,000 บาท ใช้ที่ดิน/บ้านพร้อมที่ดิน/คอนโด ที่ปลอดภาระจํานองเป็นหลักทรัพย์ค้ําประกันได้ ดอกเบี้ยปีแรก 2.00% สินเชื่อเพื่อช่วยเหลือผู้ประสบภัยพิบัติ ซึ่งเป็นเงินกู้ฉุกเฉิน เพื่อบรรเทาความเดือดร้อนจากเหตุน้ําท่วม/ภัยพิบัติ ให้กู้รายละไม่เกิน 50,000 บาท โดยปลอดชําระเงินงวดใน 3 เดือนแรก
ทั้งนี้ ลูกค้าหรือผู้ประสบภัย สามารถติดต่อขอสินเชื่อได้ที่สาขาธนาคารออมสินในพื้นที่ได้ตั้งแต่บัดนี้หรือสอบถามเพิ่มเติมที่ GSB Contact Center โทร. 1115
รัฐบาลไทย-ข่าวทำเนียบรัฐบาล-กระทรวงการคลังโดยกรมธนารักษ์ จับมือกองทัพบก บริหารจัดการที่ราชพัสดุในความครอบครองดูแลใช้ประโยชน์ของกองทัพบก สนับสนุนนโยบายของรัฐบาล
วันศุกร์ที่ 6 ตุลาคม 2566
06/10/2566
กระทรวงการคลังโดยกรมธนารักษ์ จับมือกองทัพบก บริหารจัดการที่ราชพัสดุในความครอบครองดูแลใช้ประโยชน์ของกองทัพบก สนับสนุนนโยบายของรัฐบาล
กระทรวงการคลังโดยกรมธนารักษ์ และกองทัพบก เดินหน้านําที่ราชพัสดุในความครอบครองดูแลใช้ประโยชน์ของกองทัพบก สนับสนุนนโยบายของกระทรวงกลาโหม โดยนายกฯ และ รมว.คลัง มอบหมายให้นายจุลพันธ์ อมรวิวัฒน์ รมช.คลัง ขับเคลื่อนภารกิจให้เกิดผลสัมฤทธิ์
กระทรวงการคลังโดยกรมธนารักษ์ และกองทัพบก เดินหน้านําที่ราชพัสดุในความครอบครองดูแลใช้ประโยชน์ของกองทัพบก สนับสนุนนโยบายของกระทรวงกลาโหม โดยนายกรัฐมนตรีและรัฐมนตรีว่าการกระทรวงการคลัง มอบหมายให้นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง ขับเคลื่อนภารกิจให้เกิดผลสัมฤทธิ์ และเพิ่มประสิทธิภาพการใช้ที่ดินให้เกิดประโยชน์แก่ประชาชนในพื้นที่และสังคม โดยมีโครงการนําร่องที่จังหวัดอุดรธานี
วันนี้ (6 ตุลาคม 2566) นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง เปิดเผยว่า ได้นําคณะผู้บริหารกรมธนารักษ์เข้าร่วมประชุมหารือกับกองทัพบก โดยมี พลเอก สุขสรรค์ หนองบัวล่าง รองผู้บัญชาการทหารบก เป็นหัวหน้าคณะนายทหารเข้าร่วมประชุม ทั้งนี้ สาระสําคัญของการร่วมมือกันระหว่างสองหน่วยงานดังกล่าว เป็นไปเพื่อขับเคลื่อนนโยบายของรัฐบาลในการบริหารจัดการที่ราชพัสดุที่อยู่ในความครอบครองดูแลใช้ประโยชน์ของกองทัพบก มาดําเนินการจัดสรรพื้นที่ให้เกิดประโยชน์ มุ่งเน้นแก้ไขปัญหาเรื่องที่อยู่อาศัยและที่ทํากิน โดยกําหนดพื้นที่แยกออกเป็นแต่ละประเภทพื้นที่ (Zoning) เพื่อศึกษาแนวทางความเป็นไปได้ในการกําหนดขอบเขต หลักเกณฑ์และเงื่อนไขของการใช้ประโยชน์จากที่ดินให้เกิดประโยชน์อย่างสูงสุด ซึ่งกรมธนารักษ์ และกองทัพบกได้ดําเนินการวางแผนให้เป็นภาพรวม โดยพิจารณาถึงศักยภาพของที่ดินทั้งประโยชน์ในทางตรงและทางอ้อม รวมถึงกําหนดทิศทางความเหมาะสมที่จะนําพื้นที่ดังกล่าว ไปใช้ประโยชน์ในอนาคตอีกด้วย ซึ่งการดําเนินการในครั้งนี้ ได้กําหนดพื้นที่เป้าหมายเบื้องต้นที่พร้อมต่อการดําเนินโครงการ ณ สนามฝึกยิงปืนใหญ่ อําเภอหนองวัวซอ จังหวัดอุดรธานี ซึ่งคาดว่าจะแล้วเสร็จภายในปี 2566 ก่อนจะขยายการดําเนินโครงการในพื้นที่อื่นต่อไป
นายจําเริญ โพธิยอด อธิบดีกรมธนารักษ์ กล่าวเพิ่มเติมว่า การบริหารของหน่วยงานภาครัฐต่างก็เป็นไปเพื่อสร้างประโยชน์ต่อสังคมและประชาชนทั้งทางตรงและทางอ้อม ครั้งนี้ถือเป็นโอกาสอันดี ที่กองทัพบกได้เปิดโอกาสให้กรมธนารักษ์ได้เข้ามามีส่วนร่วมในการดําเนินโครงการ กรมธนารักษ์ยินดีที่จะมีส่วนช่วยในการลดความเหลื่อมล้ําของสังคมและเพิ่มคุณภาพชีวิตที่ดีให้กับประชาชน นอกจากนี้ เมื่อรัฐจัดสรรที่ดิน และรับรองสิทธิการใช้ที่ดินของราชการให้แก่ประชาชนแล้ว ประชาชนจะสามารถใช้ประโยชน์เพื่อการอยู่อาศัย เพื่อการเกษตร หรือประกอบกิจการต่างๆ ในที่ดินของรัฐอย่างถูกต้องตามกฎหมาย ก็จะเป็นส่วนช่วยในการแก้ไขปัญหาการบุกรุกที่ดินของรัฐได้อีกทางหนึ่งด้วย
รัฐบาลไทย-ข่าวทำเนียบรัฐบาล-บสย. ผนึก ธปท.ภาคเหนือ จัดโครงการศูนย์ที่ปรึกษาทางการเงิน SMEs สัญจร
วันศุกร์ที่ 6 ตุลาคม 2566
06/10/2566
บสย. ผนึก ธปท.ภาคเหนือ จัดโครงการศูนย์ที่ปรึกษาทางการเงิน SMEs สัญจร
บสย. ได้ร่วมมือกับ ธนาคารแห่งประเทศไทย สํานักงานภาคเหนือ จังหวัดเชียงใหม่ จัดโครงการศูนย์ที่ปรึกษาทางการเงิน SMEs สัญจร โดย บสย. F.A. Center และ โครงการหลักสูตรความรู้ทางการเงินออนไลน์เพื่อผู้ประกอบการ SMEs
นางดุสิดา ทัพวงษ์ รองผู้จัดการทั่วไปอาวุโส สายงานบริหารช่องทางและพัฒนาผู้ประกอบการ บรรษัทประกันสินเชื่ออุตสาหกรรมขนาดย่อม (บสย.) กล่าวว่า บสย. ได้ร่วมมือกับ ธนาคารแห่งประเทศไทย สํานักงานภาคเหนือ จังหวัดเชียงใหม่ จัดโครงการศูนย์ที่ปรึกษาทางการเงิน SMEs สัญจร โดย บสย. F.A. Center และ โครงการหลักสูตรความรู้ทางการเงินออนไลน์เพื่อผู้ประกอบการ SMEs ซึ่งกิจกรรมดังกล่าวเป็นความร่วมมืออย่างต่อเนื่องมาตั้งแต่โครงการหมอหนี้เพื่อประชาชน ที่ ธปท. ส่งต่อผู้ประกอบการที่ขอรับคําปรึกษา โดย บสย. จัดทีมที่ปรึกษา บสย. F.A. Center หรือ หมอหนี้ บสย. มาให้คําปรึกษา
ทั้งนี้ ภายใต้ความร่วมมือกับสมาคมธนาคารไทย และหอการค้าจังหวัดเชียงใหม่ บสย. ได้จัดหลักสูตร ประกอบด้วย การตรวจสุขภาพธุรกิจ การปรับโครงสร้างหนี้ การเข้าถึงแหล่งเงินทุน หลักเกณฑ์การพิจารณาสินเชื่อ และภัยทางการเงิน ซึ่งเหมาะกับผู้ประกอบการและประชาชนทั่วไป โดยโครงการศูนย์ที่ปรึกษาทางการเงิน SMEs สัญจร จัดทีมที่ปรึกษา บสย. F.A. Center มาให้ความรู้และให้คําปรึกษา ขณะที่ หลักสูตรความรู้ทางการเงินออนไลน์เพื่อผู้ประกอบการ SMEs เป็นการต่อยอดความสําเร็จจากความร่วมมือกันจัดอบรมหลักสูตรออนไลน์ “Fin Lit : SMEs Power up” ที่เริ่มมาตั้งแต่ปี 2564 โดยมีผู้ประกอบการเข้าร่วมหลักสูตรจํานวนหลายร้อยราย ได้รับความรู้เกี่ยวกับธุรกิจและการเงิน เช่น การดูงบการเงิน การเข้าถึงแหล่งเงินทุน และเกณฑ์การพิจารณาให้สินเชื่อ
“สําหรับโครงการนี้ เราเน้นผู้ประกอบการรายย่อย ซึ่งหากมีปัญหาประกอบธุรกิจและหนี้สิน ต้องการหาทางออก และหาวิธีแก้ไขหนี้ ปรับโครงสร้างหนี้ เรามีผู้เชี่ยวชาญแบบฟูลทีมมาให้คําปรึกษาถึงที่ พร้อมทั้งการเติมความรู้ทางด้านการเงิน การวางแผนด้านการเงิน การจัดทําธุรกิจ รวมไปถึงการเริ่มต้นการขอสินเชื่อให้กับผู้ประกอบการที่จะเริ่มต้นทําธุรกิจอีกด้วย และเป็นที่น่ายินดีว่า การจัดงานในครั้งนี้ได้รับความร่วมมือจากทั้งสภาหอการค้าจังหวัดเชียงใหม่ และสมาพันธ์ SME ไทย ที่ส่งสมาชิกในเครือข่ายเข้าร่วมรับฟัง และขอรับคําปรึกษาทางการเงินร่วมกับ SMEs ทั่วไปจํานวนมาก” นางดุสิดา กล่าว
รัฐบาลไทย-ข่าวทำเนียบรัฐบาล-​นายกรัฐมนตรีลงพื้นที่ตรวจสถานีตรวจวัดระดับน้ำ (M7) จ.อุบลราชธานี กำชับทุกหน่วยงาน ร่วมกันคิดนอกกรอบในการบริหารจัดการน้ำ เร่งดูแลปากท้องของประชาชน
วันศุกร์ที่ 6 ตุลาคม 2566
06/10/2566
​นายกรัฐมนตรีลงพื้นที่ตรวจสถานีตรวจวัดระดับน้ํา (M7) จ.อุบลราชธานี กําชับทุกหน่วยงาน ร่วมกันคิดนอกกรอบในการบริหารจัดการน้ํา เร่งดูแลปากท้องของประชาชน
​นายกรัฐมนตรีลงพื้นที่ตรวจสถานีตรวจวัดระดับน้ํา (M7) จ.อุบลราชธานี กําชับทุกหน่วยงาน ร่วมกันคิดนอกกรอบในการบริหารจัดการน้ํา เร่งดูแลปากท้องของประชาชน
วันนี้ (6 ต.ค. 66) เวลา 14.30 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ พบปะประชาชน และมอบสิ่งของช่วยเหลือผู้ประสบอุทกภัย ณ สถานีตรวจวัดระดับน้ํา (M7) บริเวณเชิงสะพานเสรีประชาธิปไตย ตําบลในเมือง อําเภอเมือง จังหวัดอุบลราชธานี โดยมีนายสุรสีห์ กิตติมณฑล เลขาธิการสํานักงานทรัพยากรน้ําแห่งชาติ นายศุภศิษย์ กอเจริญยศ ผู้ว่าราชการจังหวัดอุบลราชธานี นายทวีศักดิ์ ธนเดโชพล รองอธิบดีกรมชลประทาน นายจักริน ประเสริฐสุวรรณ ผู้อํานวยการสํานักงานชลประทานที่ 7 นายสุรชาติ มาลาศรี ผู้อํานวยการสํานักบริหารโครงการ เจ้าหน้าที่ที่เกี่ยวข้อง และประชาชนมารอให้การต้อนรับ
นายชัย วัชรงค์ โฆษกประจําสํานักนายกรัฐมนตรีเปิดเผยว่า นายกรัฐมนตรีกล่าวกับประชาชนว่า วันนี้ได้มีโอกาสเดินทางมาจังหวัดอุบลราชธานี ซึ่งเป็นความตั้งใจสูงสุดที่ต้องมาเยือนจังหวัดอุบลราชธานีตั้งแต่เข้ามาบริหารราชการยังไม่ถึงเดือนได้พบปะกับสมาชิกสภาผู้แทนราษฎรของจังหวัดอุบลราชธานี ได้บอกปัญหาน้ําท่วมและการใช้ชีวิตที่ยากลําบากของพี่น้องประชาชนชาวจังหวัดอุบลฯ ทั้งในอําเภอวารินชําราบที่เกิดปัญหาน้ําท่วมขึ้นทุกปี จนกระทั่งเมื่ออาทิตย์ที่ผ่านมาได้ตรวจราชการที่กรมชลประทานได้รับทราบรายงานว่า จังหวัดอุบลราชธานียังไม่เดือดร้อนมาก แต่เป็นที่ทราบกันดีว่า ในเดือนตุลาคมเป็นเดือนที่แย่ของจังหวัดอุบลราชธานี ที่จะเกิดปัญหาน้ําท่วม อย่างในจุดบริเวณเชิงสะพานเสรีประชาธิปไตยได้เกิดน้ําท่วมมากทุกครั้ง ทําให้มูลค่าการค้าขาย การใช้ชีวิตความเป็นอยู่ของพี่น้องประชาชนได้รับความเสียหายมาก รัฐบาลมีความตั้งใจที่จะลงพื้นที่มาปรึกษาหารือพูดคุยกับหน่วยงานของรัฐในการบริหารจัดการน้ําที่จะทําอย่างไรไม่ให้เกิดน้ําท่วมในทุกปี โดยนายกรัฐมนตรีขอให้ร่วมกันหาวิธีการคิดนอกกรอบไม่ให้เกิดน้ําท่วมเหมือนปีที่ผ่านมา ซึ่งต้องอาศัยการทํางานจากทุกภาคส่วนร่วมกันเตรียมความพร้อมที่จะเผชิญกับน้ําที่กําลังจะมา ลดความลําบากของพี่น้องประชาชนทุกคน
นายกรัฐมนตรีกล่าวว่าการมาลงพื้นที่ในวันนี้รู้สึกอบอุ่นที่พี่น้องชาวอุบลราชธานีให้การต้อนรับรัฐบาลและคณะ รู้สึกมีความภาคภูมิใจและเป็นแรงบันดาลใจให้เราทุกคนได้ทํางานอย่างเต็มที่พร้อมยืนยันว่าอุบลราชธานีต้องไม่ให้เกิดปัญหาน้ําท่วม ต้องดูแลเรื่องปากท้องของประชาชนรวมถึงค่าใช้จ่ายในชีวิตประจําวัน และเรื่องปัญหายาเสพติดด้วย
จากนั้น นายกรัฐมนตรีได้มอบถุงยังชีพเป็นสิ่งของเพื่อที่ช่วยเหลือประชาชนผู้ประสบภัยจากอําเภอวารินชําราบและอําเภอเมืองอุบลราชธานี
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงวัฒนธรรม ตรวจเยี่ยมและให้กำลังใจการปฏิบัติงานของข้าราชการสำนักช่างสิบหมู่ กรมศิลปากร
วันศุกร์ที่ 6 ตุลาคม 2566
​รัฐมนตรีว่าการกระทรวงวัฒนธรรม ตรวจเยี่ยมและให้กําลังใจการปฏิบัติงานของข้าราชการสํานักช่างสิบหมู่ กรมศิลปากร
​รัฐมนตรีว่าการกระทรวงวัฒนธรรม ตรวจเยี่ยมและให้กําลังใจการปฏิบัติงานของข้าราชการสํานักช่างสิบหมู่ กรมศิลปากร
รัฐมนตรีว่าการกระทรวงวัฒนธรรม ตรวจเยี่ยมและให้กําลังใจการปฏิบัติงานของข้าราชการสํานักช่างสิบหมู่ กรมศิลปากร
เมื่อเร็วๆนี้ นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม ตรวจเยี่ยมและให้กําลังใจการปฏิบัติงานของข้าราชการสํานักช่างสิบหมู่ กรมศิลปากร โดยมี นางรักชนก โคจรานนท์ รองอธิบดีกรมศิลปากร พร้อมด้วยนางวีรยา จันทรดี รักษาการผู้อํานวยการสํานักช่างสิบหมู่ ผู้อํานวยการกลุ่ม หัวหน้ากลุ่มงาน และข้าราชการสํานักช่างสิบหมู่ กรมศิลปากร ให้การต้อนรับ
ณ อาคารศูนย์ศิลปะและการช่างไทย สํานักช่างสิบหมู่ กรมศิลปากร อําเภอพุทธมณฑล จังหวัดนครปฐม
รัฐบาลไทย-ข่าวทำเนียบรัฐบาล-โฆษกรัฐบาลเผยต่อเหตุการณ์ที่สยามพารากอน รัฐบาลดำเนินการทุกทางเพื่อยกระดับมาตรการป้องกันไม่ให้เกิดเหตุการณ์ซ้ำอีก
วันศุกร์ที่ 6 ตุลาคม 2566
06/10/2566
โฆษกรัฐบาลเผยต่อเหตุการณ์ที่สยามพารากอน รัฐบาลดําเนินการทุกทางเพื่อยกระดับมาตรการป้องกันไม่ให้เกิดเหตุการณ์ซ้ําอีก
โฆษกรัฐบาลเผยต่อเหตุการณ์ที่สยามพารากอน รัฐบาลดําเนินการทุกทางเพื่อยกระดับมาตรการป้องกันไม่ให้เกิดเหตุการณ์ซ้ําอีก
วันที่ 6 ตุลาคม 2566 นายชัย วัชรงค์ โฆษกประจําสํานักนายกรัฐมนตรีเปิดเผยว่า ต่อเหตุการณ์เศร้าสลดที่เกิดขึ้นที่สยามพารากอนเมื่อสองสามวันก่อนนั้น
รัฐบาลไทยแสดงออกถึงความเสียใจอย่างสุดซึ้งต่อครอบครัวของผู้เสียชีวิตและบาดเจ็บในเหตุการณ์ดังกล่าว และตามมาด้วยการเยียวยาอย่างรวดเร็ว พร้อมทั้งการยกระดับมาตรการต่าง ๆ เพื่อให้แน่ใจว่าจะสามารถป้องกันไม่ให้เหตุการณ์ทํานองนี้เกิดขึ้นอีก
ทั้งนี้ ขอให้ประชาชนคนไทยทุกคนร่วมมือกัน เพื่อความสามัคคี จะผ่านห้วงเวลานี้ไปด้วยกัน ขอให้ยุติแสดงความคิดเห็นส่วนตัว ความรู้สึก และความเข้าใจในทางลบต่อประเทศไทยมาขยายผล เป็นทํานองว่า เกิดกระแสการยกเลิกทริปที่จะมาเที่ยวเมืองไทย ถึงขนาดที่พยากรณ์เกินจริงไปมาก ๆ ว่านักท่องเที่ยวจีนจะยกเลิกการจองมาเที่ยวไทยมากถึง 30-50% นั้น
“เหตุการณ์ที่เกิดขึ้นนี้เป็นเหตุการณ์สุดวิสัยที่ไม่มีใครคาดคิดมาก่อนว่ามันจะเกิดขึ้นได้ ไม่ได้มีลักษณะเป็นกระบวนการสมคบคิดอะไร ที่อาจจะก่อให้เกิดเหตุการณ์ซ้ําหรือต่อเนื่องแต่อย่างใด มันเป็นเหตุการณ์ที่อาจเกิดขึ้นที่ไหนก็ได้ในโลกใบนี้ ไม่ว่านักท่องเที่ยวจีนที่จองตั๋วและห้องพักมาเที่ยวไทยเอาไว้แล้ว จะยังคงยืนยันมาเที่ยวประเทศไทยเช่นเดิมหรือไม่อย่างไร ผมอยากจะขอเชิญชวนคนไทยทุกคน ขอได้โปรดร่วมแรงร่วมใจกับผมในการพร้อมใจกันประกาศว่า...การก่อเหตุของเด็กไทยที่อาจมีปัญหาความผิดปกติทางจิตเพียงหนึ่งคน ได้สร้างความเสียหายอย่างใหญ่หลวงที่คนไทยอีกกว่า 67 ล้านคนทั่วประเทศ รู้สึกเศร้าเสียใจเป็นอย่างยิ่งต่อความสูญเสียที่เกิดขึ้น พวกเราคนไทยทั้งประเทศ จะพร้อมใจกันเอาใจใส่ดูแลท่านในยามที่ท่านมาเยือนเมืองไทยอย่างดีที่สุด เพื่อเป็นการชดเชยความรู้สึกของท่าน และเพื่อเป็นการแสดงออกอย่างจริงใจต่อท่านว่า พวกเราเสียใจและขออภัยอย่างยิ่งต่อเหตุการณ์ที่เกิดขึ้นอย่างคาดไม่ถึงเช่นนั้น”
รัฐบาลไทย-ข่าวทำเนียบรัฐบาล-รองปลัดอภัยฯ เป็นประธานการประชุมคณะอนุกรรมการกลั่นกรองงบประมาณโครงการจัดงานมหกรรมพืชสวนโลกจังหวัดอุดรธานี พ.ศ. 2569 ครั้งที่ 1 / 2566
วันศุกร์ที่ 6 ตุลาคม 2566
รองปลัดอภัยฯ เป็นประธานการประชุมคณะอนุกรรมการกลั่นกรองงบประมาณโครงการจัดงานมหกรรมพืชสวนโลกจังหวัดอุดรธานี พ.ศ. 2569 ครั้งที่ 1 / 2566
รองปลัดอภัยฯ เป็นประธานการประชุมคณะอนุกรรมการกลั่นกรองงบประมาณโครงการจัดงานมหกรรมพืชสวนโลกจังหวัดอุดรธานี พ.ศ. 2569 ครั้งที่ 1 / 2566
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการกลั่นกรองงบประมาณโครงการจัดงานมหกรรมพืชสวนโลกจังหวัดอุดรธานี พ.ศ. 2569 ครั้งที่ 1 / 2566 ณ ห้องประชุมกระทรวงเกษตรและสหกรณ์ (134) ทั้งนี้ ในที่ประชุมติดตามพิจารณาประเด็นที่สําคัญดังนี้ 1) การพิจารณาเห็นชอบการปรับแผนงานและงบประมาณ ภายใต้แผนงานที่ 3 การจัดตกแต่งภูมิสถาปัตยกรรม งานสาธาณูปโภคและงานอาคาร 2) การพิจารณาเห็นชอบงบประมาณกิจกรรมภายใต้แผนงานที่ 4 การบริหารจัดการประชาสัมพันธ์ และกิจกรรม และ 3) การตั้งของบประมาณรายจ่ายประจําปี 2567
รัฐบาลไทย-ข่าวทำเนียบรัฐบาล-สบพ. จัดโครงการเปิดบ้านเตรียมวิศวกรรมการบิน และทักษะช่างอากาศยาน รุ่นที่ 2
วันศุกร์ที่ 6 ตุลาคม 2566
สบพ. จัดโครงการเปิดบ้านเตรียมวิศวกรรมการบิน และทักษะช่างอากาศยาน รุ่นที่ 2
...
สถาบันการบินพลเรือน โดยกองวิชาวิศวกรรมการบิน จัดโครงการเปิดบ้านเตรียมวิศวกรรมการบิน และทักษะช่างอากาศยาน รุ่นที่ 2 โดยมี ดร. พันศักดิ์ เนินทราย ผู้อํานวยการกองวิชาบริการการจราจรทางอากาศ รักษาการในตําแหน่งรองผู้ว่าการฝ่ายวิชาการ เป็นประธานกล่าวเปิดโครงการฯ พร้อมด้วยคณะผู้บริหาร คณาจารย์ ร่วมให้การต้อนรับนักเรียนระดับมัธยมศึกษาปีที่ 3 และมัธยมศึกษาปีที่ 6 รวมถึงผู้ปกครองทั่วประเทศ ในระหว่างวันที่ 4 - 5 ตุลาคม 2566 ณ สบพ. กรุงเทพฯ
สําหรับโครงการดังกล่าว มีวัตถุประสงค์เพื่อเปิดโอกาสให้นักเรียนที่กําลังศึกษาในระดับมัธยมศึกษาปีที่ 3 และมัธยมศึกษาปีที่ 6 ทั่วประเทศ เข้าเยี่ยมชมอาคารเรียนและห้องปฏิบัติการต่างๆ ของสถาบันการบินพลเรือน อีกทั้งยังเปิดโอกาสให้ผู้เข้าร่วมโครงการฯ ได้ลงมือปฏิบัติงานจริงด้วยทักษะต่างๆ ที่สัมพันธ์กับรูปแบบการจัดการเรียนของหลักสูตรที่เกี่ยวข้อง รวมทั้งได้มีโอกาสพบปะพูดคุยแลกเปลี่ยนประสบการณ์ร่วมกับคณาจารย์ของกองวิชาวิศวกรรมการบิน โดยผู้เข้าร่วมโครงการฯ ที่มีศักยภาพและมีผลสัมฤทธิ์ในการลงมือปฏิบัติงานได้อย่างยอดเยี่ยม จะได้รับสิทธิ์เข้าสู่กระบวนการรับสมัครคัดเลือกเข้าศึกษาในหลักสูตรประกาศนียบัตรวิชาชีพสาขาวิชาเตรียมวิศวกรรมการบิน และหลักสูตรประกาศนียบัตรทักษะช่างอากาศยาน สาขาเทคโนโลยีระบบอากาศยาน ประจําปีการศึกษา 2567 ต่อไป
รัฐบาลไทย-ข่าวทำเนียบรัฐบาล-กรมทางหลวง ตรวจความพร้อมก่อนเปิดให้บริการบางส่วน มอเตอร์เวย์หมายเลข 6 สายบางปะอิน - นครราชสีมา ระยะทาง 80 กิโลเมตร ปลายเดือนธันวาคมนี้เป็นต้นไป
วันศุกร์ที่ 6 ตุลาคม 2566
กรมทางหลวง ตรวจความพร้อมก่อนเปิดให้บริการบางส่วน มอเตอร์เวย์หมายเลข 6 สายบางปะอิน - นครราชสีมา ระยะทาง 80 กิโลเมตร ปลายเดือนธันวาคมนี้เป็นต้นไป
....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ได้กํากับ ติดตาม และลงพื้นที่ตรวจความพร้อมโครงการก่อสร้างทางหลวงพิเศษหมายเลข 6 สายบางปะอิน - นครราชสีมา ตั้งแต่ช่วงปากช่องถึงถนนเลี่ยงเมืองนครราชสีมา (ทล.204) ประกอบด้วย โครงการฯ ตอน 34 ตอน 39 ตอน 40 ด่านเก็บค่าธรรมเนียมผ่านทางสีคิ้ว ด่านเก็บค่าธรรมเนียมผ่านทางขามทะเลสอ และโครงการทางแยกต่างระดับเชื่อมทางหลวงพิเศษระหว่างเมือง สายบางปะอิน - นครราชสีมา กับทางหลวงชนบทหมายเลข นม.1120 (ถนนสุรนารี 2) เพื่อเร่งรัดการก่อสร้างและพิจารณาความพร้อมทุกด้านในการเพิ่มระยะทางของเส้นทางอีก 16 กิโลเมตร ซึ่งที่ผ่านมา ทล. ได้เปิดให้ใช้เส้นทางชั่วคราวสําหรับเทศกาลปีใหม่ และเทศกาลสงกรานต์ บริเวณ ช่วงปากช่อง - สีคิ้ว - ขามทะเลสอ ระยะทาง 64 กิโลเมตร ทั้งนี้ ทล. คาดว่าจะเปิดให้บริการบางส่วนบนทางหลวงพิเศษหมายเลข 6 ช่วงปากช่อง - สีคิ้ว - ขามทะเลสอ - ถนนเลี่ยงเมืองนครราชสีมา (ทล.204) รวมระยะทาง 80 กิโลเมตร ทั้ง 2 ทิศทาง (ขาไปและขากลับ) ตลอด 24 ชั่วโมง ในปลายเดือนธันวาคม 2566 เพื่อรองรับการเดินทางช่วงเทศกาลปีใหม่ 2567 และอํานวยความสะดวกในการเดินทางสู่ภาคตะวันออกเฉียงเหนือ
โครงการทางหลวงพิเศษหมายเลข 6 สายบางปะอิน - นครราชสีมา ระยะทาง 196 กิโลเมตร โดยงานโยธาแบ่งการก่อสร้างเป็น 40 ตอน ปัจจุบันก่อสร้างแล้วเสร็จ 28 ตอน อยู่ระหว่างการก่อสร้าง 12 ตอน และจะดําเนินการแล้วเสร็จในปีนี้อีก 2 ตอน ปัจจุบันโครงการมีความคืบหน้า 92% (สรุป ณ เดือนกันยายน 2566) คาดว่าจะดําเนินการแล้วเสร็จตลอดสายทางในเดือนมิถุนายน 2568 เมื่อโครงการแล้วเสร็จจะเป็นเส้นทางยุทธศาสตร์สําคัญ ที่จะช่วยเติมเต็มโครงข่ายการคมนาคมขนส่งและโลจิสติกส์ เปิดประตูการค้าในพื้นที่ภาคตะวันออกเฉียงเหนือได้อย่างมีประสิทธิภาพ เพิ่มความสะดวกสบาย รวดเร็ว และปลอดภัยในการเดินทาง พร้อมยกระดับคุณภาพชีวิตของประชาชนให้ดียิ่งขึ้น
ทั้งนี้ ประชาชนผู้ใช้ทางสามารถสอบถามข้อมูลเพิ่มเติมได้ที่สายด่วน ทล. โทร. 1586 (โทรฟรี 24 ชั่วโมง)
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าตามนโยบายแก้ไขปัญหาการนำเข้าและส่งออกสินค้าที่ผิดกฎหมาย
วันพฤหัสบดีที่ 5 ตุลาคม 2566
กระทรวงเกษตรฯ เดินหน้าตามนโยบายแก้ไขปัญหาการนําเข้าและส่งออกสินค้าที่ผิดกฎหมาย
กระทรวงเกษตรฯ เดินหน้าตามนโยบายแก้ไขปัญหาการนําเข้าและส่งออกสินค้าที่ผิดกฎหมาย เริ่มดําเนินการที่สินค้ายางพารา ต้องรายงานผลทุก 15 วัน ส่งผลให้ราคายางขยับเพิ่มสูงขึ้น
นายอภัย สุทธิสังข์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะทํางานแก้ไขปัญหาการนําเข้าและส่งออกสินค้าด้านพืชที่ผิดกฎหมาย ครั้งที่ 1/2567 ร่วมกับหน่วยงานในสังกัดกระทรวงเกษตรและสหกรณ์ที่เกี่ยวข้อง ณ ห้องประชุมกระทรวงเกษตรและสหกรณ์ และผ่านระบบ Zoom Meeting ว่า จากนโยบายของรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) ในการประกาศสงครามการลักลอบสินค้าเกษตรผิดกฎหมาย โดยที่ประชุมวันนี้ได้หารือแนวทางการตรวจสต็อกยางตามแนวชายแดน เพื่อลดผลกระทบด้านราคายางพาราที่เกษตรกรได้รับ โดยมีการลงไปตรวจการเคลื่อนย้ายยาง และตั้งจุดสกัด และกําหนดให้มีการรายงานผลมายังคณะทํางานแก้ไขปัญหาการนําเข้าและส่งออกสินค้าด้านพืชที่ผิดกฎหมายทุก 15 วัน พร้อมทั้งได้พิจารณาแผนการปราบปรามการลักลอบนําเจ้ายางพาราผิดกฎหมาย ประจําปีงบประมาณ พ.ศ. 2567 และแผนการตรวจสอบปริมาณยางคงเหลือ
ซึ่งจากการเร่งรัดในหลาย ๆ มาตรการของรัฐมนตรีว่าการกระทรวงเกษตรและสหกรณ์ ส่งผลให้ราคายางพาราขยับเพิ่มสูงขึ้น จากวันที่ 4 ก.ย. 66 เมื่อเปรียบเทียบกับวันที่ 5 ต.ค. 66 ดังนี้ น้ํายางสด จาก 45 บาท/กก. เป็น 49.20 บาท/กก. ยางก้อนถ้วย จาก 42.17 บาท/กก. เป็น 46 บาท/กก. ยางแผ่นดิบ จาก 45.95 บาท/กก. เป็น 48.75 บาท/กก. และยางแผ่นรมควันชั้น 3 จาก 50.82 บาท/กก. เป็น 52.55 บาท/กก. (ที่มา : การยางแห่งประเทศไทย) จึงต้องมีการดําเนินการขับเคลื่อนอย่างต่อเนื่องต่อไป
ทั้งนี้ ในปี 2566 ปริมาณยางพารากว่าร้อยละ 90 มีการส่งออกผ่านด่านที่สําคัญ ได้แก่ ด่านแหลมฉบัง ร้อยละ 50.52 ด่านปาดังเบซาร์ ร้อยละ 26.07 และด่านสะเดา ร้อยละ 15.13
นอกจากนี้ กระทรวงเกษตรฯ โดยกรมวิชาการเกษตร สํานักควบคุมพืชและวัสดุการเกษตร สํานักวิจัย และพัฒนาการเกษตรเขตที่ 5 (ศูนย์วิจัยและพัฒนาการเกษตรกาญจนบุรี ) ร่วมกับเจ้าหน้าที่ตํารวจกองบังคับการปราบปรามการกระทําความผิดเกี่ยวกับการคุ้มครองผู้บริโภค (บก. ปคบ.) เข้าตรวจร้านจําหน่ายสินค้าทางการเกษตร จังหวัดกาญจนบุรี พบการจําหน่ายสินค้าที่ผิดกฎหมาย จํานวน 3 รายการ ซึ่งผู้ที่มีไว้ครอบครองมีความผิด ดังนี้ 1) การครอบครองซึ่งวัตถุอันตรายชนิดที่ 4 มีโทษจําคุกไม่เกินสิบปี หรือปรับไม่เกิน หนึ่งล้านบาท หรือทั้งจําทั้งปรับ 2) การมีครอบครองซึ่งวัตถุอันตรายชนิดที่ 3 ไม่มีทะเบียน มีโทษจําคุกไม่เกิน 3 ปี ปรับไม่เกิน สามแสนบาทหรือทั้งจําทั้งปรับ
รัฐบาลไทย-ข่าวทำเนียบรัฐบาล-ดีอี ร่วมพิธีลงนาม MOU สร้างระบบนิเวศดิจิทัลด้านสุขภาพยั่งยืน
วันศุกร์ที่ 6 ตุลาคม 2566
ดีอี ร่วมพิธีลงนาม MOU สร้างระบบนิเวศดิจิทัลด้านสุขภาพยั่งยืน
ดีอี ร่วมพิธีลงนาม MOU สร้างระบบนิเวศดิจิทัลด้านสุขภาพยั่งยืน
วันนี้ (6 ตุลาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานพิธีการลงนามบันทึกข้อตกลงความร่วมมือ (MOU) ฉบับใหม่ ระหว่างสํานักงานส่งเสริมเศรษฐกิจดิจิทัล และบริษัทแอสตร้าเซนเนก้า (ประเทศไทย) จํากัด เพื่อความต่อเนื่องจากฉบับเดิม ในด้าน “Accelerate the Development and Delivery of Digital Healthcare in Thailand การสร้างระบบนิเวศดิจิทัลด้านสุขภาพที่ยั่งยืนผ่านการร่วมมือและการเชื่อมโยงกับเครือข่าย ทั้งภาครัฐและภาคเอกชน โดยมีนายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม พร้อมด้วยผู้ที่เกี่ยวข้องเข้าร่วม ณ กระทรวงดิจิทัลเพื่อเศรษฐกิจและสังคม
_____________________
รัฐบาลไทย-ข่าวทำเนียบรัฐบาล-นายกฯ ชี้เรื่องอิสราเอลเป็นเรื่องสำคัญ สั่งการรัฐมนตรีเข้าดูแลแรงงาน พร้อมขอบคุณสื่อที่เสนอข่าวถึงความอันตรายไม่คุ้มที่ต้องเสี่ยงชีวิต
วันอังคารที่ 24 ตุลาคม 2566
24/10/2566
นายกฯ ชี้เรื่องอิสราเอลเป็นเรื่องสําคัญ สั่งการรัฐมนตรีเข้าดูแลแรงงาน พร้อมขอบคุณสื่อที่เสนอข่าวถึงความอันตรายไม่คุ้มที่ต้องเสี่ยงชีวิต
นายกฯ ชี้เรื่องอิสราเอลเป็นเรื่องสําคัญ สั่งการรัฐมนตรีเข้าดูแลแรงงาน พร้อมขอบคุณสื่อที่เสนอข่าวถึงความอันตรายไม่คุ้มที่ต้องเสี่ยงชีวิต
วันนี้ (24 ตุลาคม 2566) เวลา 10.45 น. ณ หน้าตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชน ว่าวันนี้ในที่ประชุมคณะรัฐมนตรีมีการพูดคุยกันหลายเรื่อง เช่น เรื่องการกระตุ้นเศรษฐกิจ นโยบายการท่องเที่ยว และอีกหลาย ๆ นโยบาย แต่เรื่องที่สําคัญที่สุดตอนนี้ คือ เรื่องอิสราเอล ปัญหาที่เราเผชิญอยู่นั้นเป็นเรื่องแรงงานไทยที่ยังคงอยู่ในพื้นที่ ซึ่งเป็นเรื่องที่ทําให้รู้สึกกังวลใจเป็นอย่างมาก และเป็นเหตุผลว่าทําไมรัฐบาลต้องกระตุ้นเศรษฐกิจให้มีการขยายตัวเร็วที่สุดเพื่อซ่อมแซมและสร้างอนาคตให้กับประชาชน โดยมีแรงงานกว่าสองหมื่นถึงสามหมื่นคนที่เสี่ยงชีวิตอยู่ต่างแดนเพื่อเงินหลักหมื่น หลักแสน ซึ่งถ้าเกิดเขาถามกลับว่านายกรัฐมนตรีไม่เข้าใจหรอกการที่มีคนนําเงินมาให้ห้าหมื่นหรือหนึ่งแสนบาท เพื่ออยู่ต่อมันมีความสําคัญกับเขาขนาดไหน เรื่องนี้ตนเองตระหนักดี เพราะฉะนั้น เรื่องของการกระตุ้นเศรษฐกิจถึงเป็นเรื่องที่สําคัญที่สุด ที่จะทําให้ประชาชนนับหมื่นคนที่เสี่ยงชีวิตอยู่เพื่อนําเงินกลับมาช่วยเหลือครอบครัวเป็นหลักแสนหรือหลักล้านที่ต้องพึ่งพาการดูแลของเขา ตนเองมองว่านโยบายการเงินการคลังที่ดีต้องไม่ใช่แค่รักษาวินัยการเงินอย่างเดียว แต่สิ่งสําคัญต้องตอบสนองความต้องการของประชาชน ยกระดับความเป็นอยู่ของผู้ประชาชนให้ดี ไม่ต้องเอาชีวิตไปเสี่ยงเพื่อที่จะได้เงินมา
นายกรัฐมนตรี กล่าวต่อไปว่า ได้สั่งการให้รัฐมนตรีที่เกี่ยวข้องเข้าไปดูแลแรงงานที่ได้รับผลกระทบในเรื่องนี้ เพราะแรงงานที่เดินทางกลับมาเป็นแรงงานที่มีคุณภาพจําเป็นต้องดูเรื่องผลตอบแทนให้ดีขึ้น ส่วนเรื่องของรายงานตัวเลขตัวประกัน ผู้บาดเจ็บ และผู้เสียชีวิต ตัวเลขยังคงเดิม โดยการที่เรานําคนกลับมาได้วันละ 600 - 800 คน ยังสามารถดําเนินการได้และยังมีผู้ที่แสดงเจตจํานงที่จะเดินทางกลับประเทศไทยก็มีมากขึ้น และขอขอบคุณสื่อมวลชนที่ช่วยกันนําเสนอข่าวให้กับประชาชนเห็นว่าการอยู่ต่อนั้นอันตรายไม่คุ้มกับการที่จะต้องนําชีวิตไปเสี่ยง
รัฐบาลไทย-ข่าวทำเนียบรัฐบาล-​นายสุทิน คลังแสง รัฐมนตรีว่าการกระทรวงกลาโหม เดินทางไปตรวจเยี่ยมกองทัพเรือ
วันอังคารที่ 24 ตุลาคม 2566
​นายสุทิน คลังแสง รัฐมนตรีว่าการกระทรวงกลาโหม เดินทางไปตรวจเยี่ยมกองทัพเรือ
รัฐมนตรีว่าการกระทรวงกลาโหม ขอบคุณกองทัพเรือ สําหรับการต้อนรับอย่างอบอุ่นในวันนี้
โดยรู้สึกยินดีอย่างยิ่งที่ได้มาเยือนสถานที่อันทรงคุณค่าของกองทัพเรือ และได้รับทราบถึงการปฏิบัติงานของกองทัพเรือที่ได้ดําเนินการอยู่ด้วยแล้ว “ทําแล้ว ทําอยู่ และจะทําต่อไป” พร้อมทั้งชื่นชมความมีวินัยของทหารเรือ
ในการนี้ รัฐมนตรีว่าการกระทรวงกลาโหมได้มอบนโยบายให้กับกองทัพเรือ เพื่อรับทราบ นโยบายต่างๆ ที่ตรงกับความต้องการของกองทัพและประชาชน รวมทั้งทันต่อการเปลี่ยนแปลงของประเทศและโลก ตลอดจนทันสมัย มีขนาดที่เหมาะสม และดําเนินภารกิจที่ตรงกับภัยคุกคามรูปแบบใหม่ อาทิ ปัญหาความยากจน เพื่อสนับสนุนรัฐบาลในการแก้ไขปัญหาเศรษฐกิจ พร้อมกับเสนอให้กองทัพนําเทคโนโลยีสมัยใหม่เข้ามาใช้ให้มากขึ้น หรือนํามาพัฒนาระบบการทํางานให้เป็นดิจิทัล เพื่อทําให้เกิดความสะดวกรวดเร็ว รวมถึงท้ายที่สุดคือ การอยู่ร่วมกับสังคมที่ประชาชนมีความภาคภูมิใจและมีความเชื่อมั่นในกองทัพมากยิ่งขึ้นต่อไป
#กองทัพเรือ #กระทรวงกลาโหม #ทหารเรือ(20 ต.ค.66)
ข้อมูลจาก โฆษกกระทรวงกลาโหม
รัฐบาลไทย-ข่าวทำเนียบรัฐบาล-​PM expresses condolences over passing of 18th Sheikhul Islam of the Kingdom of Thailand
วันอังคารที่ 24 ตุลาคม 2566
​PM expresses condolences over passing of 18th Sheikhul Islam of the Kingdom of Thailand
​PM expresses condolences over passing of 18th Sheikhul Islam of the Kingdom of Thailand
Government Spokesperson Chai Wacharonke disclosed that Prime Minister and Minister of Finance Srettha Thavisin expressed profound condolences over the passing of H.E. Mr. Aziz Phitakkumpon (انا لله وانا اليه راجعون), the 18th Sheikhul Islam of the Kingdom of Thailand.
The website of Sheikhul Islam Office has announced that following his medical treatment under Royal Patronage at Chulalongkorn Hospital, the 18th Sheikhul Islam returned to the mercy of Allah at 1032hrs on October 22, 2023. The Janazah Prayer in absentia (Solat Al Ghaib) for the 18th Sheikhul Islam of Thailand was held at 1000hrs, on October 23, 2023, at the centralmosque of Songkhla province.
.
รัฐบาลไทย-ข่าวทำเนียบรัฐบาล-ครม.อนุมัติให้องค์การขนส่งมวลชนกรุงเทพ (ขสมก.) กู้เงินเพื่อเสริมสภาพคล่องทางการเงิน (กรณีรายได้ไม่พอสำหรับรายจ่าย) ประจำปีงบฯ พ.ศ. 2567 รวมจำนวน 8,268.469 ล้านบาท
วันอังคารที่ 24 ตุลาคม 2566
24/10/2566
ครม.อนุมัติให้องค์การขนส่งมวลชนกรุงเทพ (ขสมก.) กู้เงินเพื่อเสริมสภาพคล่องทางการเงิน (กรณีรายได้ไม่พอสําหรับรายจ่าย) ประจําปีงบฯ พ.ศ. 2567 รวมจํานวน 8,268.469 ล้านบาท
ครม.อนุมัติให้องค์การขนส่งมวลชนกรุงเทพ (ขสมก.) กู้เงินเพื่อเสริมสภาพคล่องทางการเงิน (กรณีรายได้ไม่พอสําหรับรายจ่าย) ประจําปีงบฯ พ.ศ. 2567 รวมจํานวน 8,268.469 ล้านบาท และให้ กค. เป็นผู้ค้ําประกันเงินกู้ กําหนดวิธีการกู้เงิน เงื่อนไข และรายละเอียดต่าง ๆ
วันนี้ (24 ตุลาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า คณะรัฐมนตรี (24 ตุลาคม 2566) มีมติอนุมัติให้องค์การขนส่งมวลชนกรุงเทพ (ขสมก.) กู้เงินเพื่อเสริมสภาพคล่องทางการเงิน (กรณีรายได้ไม่พอสําหรับรายจ่าย) ประจําปีงบฯ พ.ศ. 2567 รวมจํานวน 8,268.469 ล้านบาท และให้ กค. เป็นผู้ค้ําประกันเงินกู้ กําหนดวิธีการกู้เงิน เงื่อนไข และรายละเอียดต่างๆ ในการกู้เงิน ตามที่กระทรวงคมนาคมเสนอ
คค. รายงานว่า ขสมก. ได้เสนอขออนุมัติการกู้เงินเพื่อเสริมสภาพคล่องทางการเงิน ประจําปีงบฯ พ.ศ. 2567 ซึ่ง คกก. บริหารกิจการองค์การขนส่งมวลชนกรุงเทพฯ มีมติเห็นชอบแล้วในคราวประชุมครั้งที่ 18/2565 เมื่อวันที่ 14 ธันวาคม 2565 สาระสําคัญดังนี้
ขสมก. ประสบปัญหาการขาดสภาพคล่องทางการเงิน เนื่องจากผลประกอบการที่ขาดทุนและไม่ได้รับเงินชดเชยผลการขาดทุนตามจํานวนที่เกิดขึ้นจริง ทําให้ ขสมก. ยังมีหนี้สินค้างชําระรวมทั้งสิ้น 136,602.529 ล้านบาท (ณ วันที่ 30 กันยายน 2565)
ขสมก. ได้จัดทําประมาณการเงินสดรับ-จ่าย ในปีงบฯ พ.ศ. 2567 คาดว่าจะมีเงินสดคงเหลือปลายงวดขาดมือ จํานวน 23,635.409 ล้านบาท ซึ่งไม่เพียงพอที่จะนํามาเป็นค่าใช้จ่ายในการดําเนินงาน เพื่อให้เกิดสภาพคล่องทางการเงินและสามารถทําให้องค์กรบริหารจัดการต่อไปได้ ขสมก. จึงมีความจําเป็นต้องกู้เงินจํานวน 23,635.409 ล้านบาทดังกล่าว โดยส่วนหนึ่งจะนําไปชําระคืนหนี้เงินกู้เดิมที่ครบกําหนดชําระและไถ่ถอนพันธบัตรเงินกู้ จํานวน 15,366.940 ล้านบาท ซึ่ง ขสมก. ได้นําเสนอ กค. เพื่อบรรจุเข้าแผนการบริหารหนี้สาธารณะ ประจําปีงบฯ พ.ศ. 2567 แล้ว จึงคงเหลือเงินกู้เพื่อเสริมสภาพคล่องทางการเงิน และเป็นเงินสดหมุนเวียนในการดําเนินงานของ ขสมก. ในปีงบฯ พ.ศ. 2567 (เดือน ต.ค. 2566- ก.ย. 2567) จํานวน 8,268.469 ล้านบาท
ขสมก. พิจารณาแล้วเห็นว่า หาก ขสมก. กู้เงินมาชําระหนี้ (แทนการผิดนัดชําระหนี้) จะจ่ายค่าดอกเบี้ยเงินกู้ประมาณร้อยละ 1.188 (อัตราดอกเบี้ยเฉลี่ยตั้งแต่วันที่ 1 ต.ค. 2564- 30 ก.ย. 2565) หรือปีละ 51.273 ล้านบาท ซึ่งทําให้ ขสมก. สามารถประหยัดค่าดอกเบี้ยค้างชําระลงได้ปีละ 221.124 ล้านบาท หรือร้อยละ 81.177 ต่อปี
รัฐบาลไทย-ข่าวทำเนียบรัฐบาล-มท.1 ลงนามตั้ง "เลขากวาง-ไตรศุลี ไตรสรณกุล" เป็นโฆษกกระทรวงมหาดไทย
วันอังคารที่ 24 ตุลาคม 2566
24/10/2566
มท.1 ลงนามตั้ง "เลขากวาง-ไตรศุลี ไตรสรณกุล" เป็นโฆษกกระทรวงมหาดไทย
มท.1 ลงนามตั้ง "เลขากวาง-ไตรศุลี ไตรสรณกุล" เป็นโฆษกกระทรวงมหาดไทย
นายอนุทิน ชาญวีรกูล รัฐมนตรีว่าการกระทรวงมหาดไทย ลงนามคําสั่งแต่งตั้ง นางสาวไตรศุลี ไตรสรณกุล เลขานุการรัฐมนตรีว่าการกระทรวงมหาดไทย เป็น "โฆษกกระทรวงมหาดไทย" ตั้งแต่วันที่ 19 ตุลาคม 2566 เป็นต้นไป เพื่อให้การดําเนินการด้านการประชาสัมพันธ์ การชี้แจงข้อมูลข่าวสาร การเผยแพร่ภารกิจและการปฏิบัติหน้าที่ราชการของกระทรวงมหาดไทยเป็นไปอย่างมีประสิทธิภาพและเป็นไปด้วยความเรียบร้อย
รัฐบาลไทย-ข่าวทำเนียบรัฐบาล-กรมเจ้าท่า ประชุมคณะทำงานอาเซียนว่าด้วยการขนส่งทางน้ำ (MTWG) ครั้งที่ 45 ระหว่างวันที่ 17 - 19 ตุลาคม 2566
วันอังคารที่ 24 ตุลาคม 2566
กรมเจ้าท่า ประชุมคณะทํางานอาเซียนว่าด้วยการขนส่งทางน้ํา (MTWG) ครั้งที่ 45 ระหว่างวันที่ 17 - 19 ตุลาคม 2566
ณ เมืองโฮจิมินห์ สาธารณรัฐสังคมนิยมเวียดนาม
กรมเจ้าท่า ประชุมคณะทํางานอาเซียนว่าด้วยการขนส่งทางน้ํา (MTWG) ครั้งที่ 45 ระหว่างวันที่ 17 - 19 ตุลาคม 2566 ณ เมืองโฮจิมินห์ สาธารณรัฐสังคมนิยมเวียดนาม
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย กระทรวงคมนาคม เป็นหัวหน้าคณะผู้แทนไทย ซึ่งประกอบด้วยผู้แทนกรมเจ้าท่าและการท่าเรือแห่งประเทศไทย (ได้รับการสนับสนุนข้อมูลจากสํานักงานปลัดกระทรวงคมนาคม สํานักนโยบายและแผนการขนส่งการจราจร และกรมอาเซียน) เข้าร่วมการประชุมคณะทํางานอาเซียนว่าด้วยการขนส่งทางน้ํา ครั้งที่ 45 (45th ASEAN Maritime Transport Working Group Meeting: MTWG) ระหว่างวันที่ 17 - 19 ตุลาคม 2566 ณ เมืองโฮจิมินห์ สาธารณรัฐสังคมนิยมเวียดนาม
การประชุม MTWG เป็นเวทีความร่วมมือและประสานงานด้านการขนส่งทางน้ําของประเทศสมาชิกอาเซียน (บรูไนดารุสซาลาม กัมพูชา อินโดนีเซีย สปป.ลาว มาเลเซีย เมียนมา ฟิลิปปินส์ สิงคโปร์ ไทย และเวียดนาม) ประเทศคู่เจรจา (จีน ญี่ปุ่น และเกาหลีใต้) ผู้แทนองค์การทางทะเลระหว่างประเทศ (International Maritime Organization: IMO) และหน่วยงานระหว่างประเทศอื่น ๆ ที่เกี่ยวข้อง เพื่อขับเคลื่อนกิจกรรมและโครงการที่เกี่ยวข้องกับการขนส่งทางน้ําภายใต้แผนยุทธศาสตร์ด้านการขนส่งของอาเซียน (Kuala Lumpur Transport Strategic Plan 2016 - 2025: KLTSP) รวมถึงการดําเนินการและการทํางานร่วมกันตามข้อริเริ่มใหม่ในด้านการขนส่งทางทะเลอย่างยั่งยืนเพื่อส่งเสริมการป้องกันสิ่งแวดล้อมและมหาสมุทรที่สะอาดมากขึ้น โดยมีวัตถุประสงค์เพื่อเชื่อมโยงอาเซียน และนําไปสู่การพัฒนาเศรษฐกิจและสังคมของประชาคมอาเซียน
สําหรับผลการประชุมฯ ดังกล่าว ที่ประชุมฯ ได้หารือและผลักดันความร่วมมือด้านการขนส่งทางน้ําในหลายประเด็น โดยมีประเด็นที่สําคัญ อาทิ การดําเนินการเพื่อผลักดันการลดการปล่อยคาร์บอนในภาคการขนส่งทางทะเล โครงการตลาดขนส่งทางทะเลร่วมอาเซียน และการพัฒนาการรักษาความปลอดภัยท่าเรือในประเทศสมาชิกโดยผู้แทนประเทศไทยได้นําเสนอข้อมูลและแลกเปลี่ยนข้อคิดในหลายประเด็น เช่น การพัฒนาเขตปลอดอากรท่าเรือกรุงเทพ (Bangkok Port Free Zone) การพัฒนาโครงการแลนด์บริดจ์ (Landbridge) การพัฒนาความปลอดภัย อาชีวอนามัย และสิ่งแวดล้อม (Safety, Health and Environment: SHE) ของท่าเรือในประเทศไทย และการพัฒนาแนวทางท่าเรืออัจฉริยะ (Guidelines on Smart Ports) เพื่อส่งเสริมประสิทธิภาพการทํางานในการดําเนินงานของท่าเรือในภูมิภาคอาเซียนต่อไป
รัฐบาลไทย-ข่าวทำเนียบรัฐบาล-คณะรัฐมนตรีรับทราบรายงานความคืบหน้าการใช้ประโยชน์ที่ดินของรัฐในความครอบครองของ กห.
วันอังคารที่ 24 ตุลาคม 2566
24/10/2566
คณะรัฐมนตรีรับทราบรายงานความคืบหน้าการใช้ประโยชน์ที่ดินของรัฐในความครอบครองของ กห.
คณะรัฐมนตรีรับทราบรายงานความคืบหน้าการใช้ประโยชน์ที่ดินของรัฐในความครอบครองของ กห.
วันนี้ (24 ตุลาคม 2566) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (24 ตุลาคม 2566) รับทราบรายงานความคืบหน้าการใช้ประโยชน์ที่ดินของรัฐในความครอบครองของ กห.
โดย ครม. มีมติ (26 ก.ย. 2566) เห็นชอบให้ กห. ประสานกับหน่วยงานต่างๆ ในสังกัด กห. เพื่อตรวจสอบพื้นที่ของรัฐในความครอบครองของแต่ละหน่วยงาน (ในสังกัด กห.) ให้ถูกต้อง ชัดเจน และพิจารณากําหนดแนวทางการอนุญาตให้ประชาชนเข้าใช้ประโยชน์เพื่อทํากินในที่ดินดังกล่าวในส่วนที่มิได้ใช้ประโยชน์ แล้วรายงานความคืบหน้าต่อ ครม. ภายใน 2 สัปดาห์ตามที่ นรม. เสนอ
กห. จึงได้เสนอรายงานความคืบหน้าการใช้ประโยชน์ที่ดินของรัฐในความครอบครองของ กห. โดย กห. ได้ตรวจสอบและรวบรวมข้อมูลจากแผนการพัฒนาและใช้ประโยชน์ที่ดินในความครอบครองของ กห. พ.ศ. 2566-2580 ซึ่งประกอบด้วยข้อมูล 3 ส่วนหลัก ได้แก่ 1. ประเภทที่ดิน 2. รูปแบบการใช้ประโยชน์ที่ดิน และ 3. แผนการดําเนินการเกี่ยวกับที่ดิน และกําหนดแนวทางการอนุญาตให้ประชาชนเข้าใช้ประโยชน์เพื่อทํากินในที่ดินในความครอบครองของ กห. โดยจะใช้ที่ดินประเภทที่ราชพัสดุซึ่งมีประชาชนอยู่อาศัยถาวร ชุมชนหนาแน่นหรือหมดความจําเป็นในการใช้ประโยชน์ราชการทหาร มาดําเนินการ โดยมีการจัดลําดับความเร่งด่วนของพื้นที่
ทั้งนี้ การอนุญาตให้ประชาชนใช้ประโยชน์ที่ดินเพื่อทํากิน จะต้องปฏิบัติตามข้อกฎหมายและระเบียบว่าด้วยที่ราชพัสดุที่เกี่ยวข้อง โดย กห. จะประสานกับกรมธนารักษ์เพื่อหารือแนวทางในการจัดสรรที่ดินดังกล่าวให้กับประชาชนที่มีความเดือดร้อนในพื้นที่ทํากิน รวมถึงร่วมกับศูนย์ประสานการปฏิบัติที่ 4 กอ.รมน. และคณะอนุกรรมการนโยบายที่ดินแห่งชาติ (คทช.) เพื่อขับเคลื่อนการปฏิบัติต่อไป โดยจะเร่งดําเนินการให้เห็นผลเป็นรูปธรรมโดยเร็วที่สุด